ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራ፡ “እቲ ዝበዝሕ ዝስደድ ኣብ ቤቱ ቅሳነትን ርግኣትን ዘይብሉ ህዝቢ እዩ” 19 ሓምለ 2020 ምንጪ ስእሊ, Reuters ኣብዚ ሳልስቲ’ዚ፡ ፖሊስ ዓዲ እንግሊዝ፡ ኣብ ከተማ ኦክስፎርድ፡ ብሽፍንቲ ናይ ጽዕነት መኪና፡ ብዘይ ሕጋዊ መገዲ፡ ናብ ዓባይ ብሪጣንያ ንዝኣተዉ ትሽዓተ ኤርትራውያን ስደተኛታት ኣብ ቀይዲ ከምዘእተው ሓቢሮም። እቲ ዛንታ ሕጂ ስለዝመጽአ እምበር ቅድሚ ሓሙሽተ ሽዱሽተ ዓመትሲ ልሙድ እዩ ነይሩ::። ካብ ምብዝሑ ዝተላዕለ፡ ምስ ሞትን ሓደጋን ዝተኣሳስር ፍሉይ ፍጻሜ እንተዘይኮይኑ ምእታው ስደተኛታት ከም ልሙድ ስለዝረአ ኣብ ማዕከናት ዜና ኣይቀርብን እዩ። ሕጂ ግን ብሪጣንያ ድሕሪ እቲ ካብ ሕብረት ኤውሮጳ ክትወጽእ ዝደፋፍኣ ምኽንያት ዋሕዚ ስደተኛታት ንዶባተይ ብኹሉ ምሉ ክቆጻጸሮ ኣሎኒ ኣብ እትብለሉ እዋን ስለዘጋጠመ እቲ ፍጻሜ ኣብ ዜና ቀሪቡ። ኣብታ እዞም ስደተኛታት ዝኣተውላ ዕለት መንግስቲ ዓባይ ብሪጣንያ ኣብ ታሕሳስ ናይዚ ዓመት ካብ ሕብረት ኤውሮጳ ጠቕሊላ ክትወጽእ ስለዝኾነት ዶባታ ንምቁጽጻር 705 ሚልዮን ባጀት ኣብ ዝመደበትሉ እዋን ስለዝኾነ ክፍሊ ኢሚግሬሺን ዓባይ ብሪጣንያ ንኸምኡ ዓይነት ስልኳ ኣጥቢቖም ክከታተሉዎ ምዃኖም ሓቢሮም ኣለው። ስለምንታይ ምዕጻው ዶባት?
